
บทคัดย่อ
ในการบริหารจัดการทรัพยากรอย่างยั่งยืนมักเผชิญความท้าทายจากปัญหาโศกนาฏกรรมแห่งส่วนรวม (Tragedy of the Commons) โครงงานนี้มีวัตถุประสงค์เพื่อ 1) สร้างแบบจำลองสภาพแวดล้อมสำหรับการคัดเลือกกลยุทธ์ 
2) ทดสอบ 4 กลยุทธ์ตัวแทนภายใต้ 3 สถานการณ์ที่ปริมาณทรัพยากรเริ่มต้นแตกต่างกัน 3) ค้นหากลยุทธ์ที่ลู่เข้าสู่สมดุลเสถียรเชิงวิวัฒนาการ (ESS) ซึ่งดำเนินการวิจัยผ่านแบบจำลองทฤษฎีเกมเชิงวิวัฒนาการ (EGT) โดยประยุกต์ใช้สมการ Replicator Dynamics ร่วมกับฟังก์ชันอรรถประโยชน์พหุวัตถุประสงค์ (MOUT) เป็นจำนวน 5,000 เจเนอเรชัน 
ผลการทดลองและอภิปรายผลพบว่า ระบบลู่เข้าสู่สภาวะสมดุลแบบผสม (Mixed ESS) ในทุกสถานการณ์ โดยกลยุทธ์ BalancedGrowth (BG) ครองประชากรหลักที่ร้อยละ 92-93 เนื่องจากมีประสิทธิภาพสูงสุดเมื่อทำงานร่วมกับกลยุทธ์ EcoSavior (ES) ซึ่งครองสัดส่วนที่ร้อยละ 6-7 ทำหน้าที่เป็นกลไกป้องกันการล่มสลายของระบบจากการอนุรักษ์ทรัพยากรบางส่วน ในขณะที่กลยุทธ์ IndustryGiant (IG) ที่มุ่งตักตวงผลประโยชน์ระยะสั้นจะมีค่าสัดส่วนเข้าใกล้ 0% อีกทั้ง BG ยังสามารถเอาชนะกลยุทธ์ BasicRandom (BR) ที่ไร้รูปแบบได้ สรุปผลได้ว่า การออกแบบนโยบายสาธารณะเพื่อความยั่งยืน ควรเน้นการเติบโตแบบสมดุล (BG) เป็นหลักควบคู่ไปกับการสนับสนุนด้านอนุรักษ์สิ่งแวดล้อม (ES) เพื่อสร้างความยืดหยุ่นและเสถียรภาพให้กับระบบนิเวศในระยะยาว
คำสำคัญ: ทฤษฎีเกมเชิงวิวัฒนาการ, สมดุลเสถียรเชิงวิวัฒนาการ, สมดุลแบบผสม, โศกนาฏกรรมแห่งส่วนรวม, 
การจำลองเชิงคำนวณ


1. บทนำ
การบรรลุเป้าหมายการพัฒนาที่ยั่งยืน (SDGs) ต้องเผชิญความท้าทายในการรักษาสมดุลระหว่างเศรษฐกิจและระบบนิเวศ ซึ่งมักนำไปสู่ปัญหาโศกนาฏกรรมแห่งส่วนรวม (Tragedy of the Commons) ผลกระทบภายนอกเชิงลบ (Negative Externalities) และกับดักมัลธีส (Malthusian Trap) เมื่อการเติบโตเกินขีดจำกัดทรัพยากร นอกจากนี้การที่ระบบสังคมมีธรรมชาติเป็นระบบปรับตัวที่ซับซ้อน (Complex Adaptive Systems: CAS) ทำให้กลยุทธ์ที่เคยประสบความสำเร็จในยามทรัพยากรอุดมสมบูรณ์อาจนำไปสู่
การล่มสลายได้ในยามขาดแคลน
โครงงานนี้จึงประยุกต์ใช้ทฤษฎีเกมเชิงวิวัฒนาการ (Evolutionary Game Theory: EGT) ผ่านสมการ Discrete-Time Replicator Dynamics และฟังก์ชันอรรถประโยชน์พหุวัตถุประสงค์ (MOUT) มาใช้จำลองการแข่งขันของกลยุทธ์ต่าง ๆ เพื่อค้นหากลยุทธ์ที่สามารถลู่เข้าสู่จุดสมดุลเสถียรเชิงวิวัฒนาการ(Evolutionarily Stable Strategy: ESS) เพื่อใช้เป็นแนวทางในการออกแบบนโยบายสาธารณะเพื่อความยั่งยืนของทรัพยากร

2. วิธีดำเนินการ
2.1 รูปแบบการวิจัย (Research Design)
โครงงานนี้ใช้ระเบียบวิธีวิจัยเชิงทดลองผ่านการจำลองเชิงคำนวณ (Computational Simulation) โดยอาศัยกรอบทฤษฎีเกมเชิงวิวัฒนาการในการออกแบบแบบจำลองโดยจะวิเคราะห์ผลลัพธ์ที่เกิดขึ้นผ่านแบบจำลองพลวัตประชากรแบบปิดเพื่อศึกษาพฤติกรรมการปรับตัวและการลู่เข้าสู่จุดสมดุลกลยุทธ์ที่เสถียร
เชิงวิวัฒนาการ
2.2 โครงสร้างเชิงพลวัตของระบบจำลอง
2.2.1 แผนผังการทำงานของระบบจำลอง
แบบจำลองทำงานแบบไม่ต่อเนื่อง (Discrete-Time) จำนวน 5,000 เจเนอเรชัน ทำซ้ำ 30 ครั้ง โดยแต่ละรอบมีการประมวลผลตามลำดับ 6 ขั้นตอน ดังนี้:
2.2.1.1 ประเมินกำลังผลิต: คำนวณทรัพยากรดิบตามสัดส่วนประชากรของแต่ละกลุ่มกลยุทธ์
2.2.1.2 ลดทอนประสิทธิภาพ: หักลดผลผลิตตามกฎผลตอบแทนลดน้อยถอยลง (Diminishing Marginal Returns)
2.2.1.3 การคำนวณสมดุลทรัพยากรส่วนกลาง: นำผลผลิตสุทธิรวมเข้ากองกลาง แล้วหักลบด้วยความต้องการบริโภครวมของประชากร
2.2.1.4 ปรับฐานประชากร: เพิ่มจำนวนประชากรด้วยสมการ Logistic Growth หรือลดฮวบแบบ Malthusian Crash หากทรัพยากรไม่เพียงพอ
2.2.1.5 ประเมินผลตอบแทนและค่าปรับ: คำนวณความพึงพอใจพื้นฐาน หักลบด้วยระบบลงโทษทางสังคม 3 ด้าน ซึ่งจะกล่าวในภายหลัง
2.2.1.6 การส่งต่อ Generation: อัปเดตสัดส่วนประชากรในรอบถัดไปด้วยอัลกอริทึม Replicator-Mutator Dynamics และการปรับบรรทัดฐาน (Renormalization)
2.2.2  โครงสร้างการจัดเก็บทรัพยากรกองกลางส่วนรวม:
ทรัพยากรหลักในระบบนิเวศจำลอง (อาหาร น้ำ และพลังงาน) ถูกจัดสรรเป็นทรัพยากรส่วนรวมที่ประชากรทุกคนมีสิทธิ์เข้าถึงร่วมกันโดยไม่มีกรรมสิทธิ์
ส่วนบุคคล ทั้งนี้ ระบบได้กำหนดขีดจำกัดประชากรสูงสุดไว้ที่ 55.25 ล้านหน่วย และขีดจำกัดทรัพยากรทั้ง 
3 ประเภทสูงสุดเท่ากันที่ 2,762.5 ล้านหน่วย 
พร้อมระบุอัตราความต้องการบริโภคพื้นฐานต่อหน่วยประชากรสำหรับอาหาร น้ำ และพลังงานไว้ที่ 1.0, 0.75 และ 0.5 ตามลำดับ
2.2.3 การออกแบบสถานการณ์การทดลองและเงื่อนไขการตรวจสอบ
การทดลองนี้จำลองสถานการณ์ 3 รูปแบบ
โดยอ้างอิงบริบทจริงของประเทศไทย ได้แก่ 1) สภาวะอุดมสมบูรณ์-บริโภคสูง (อิงปี 2562 ก่อนโควิด-19) 
เพื่อศึกษาการป้องกันโศกนาฏกรรมแห่งส่วนรวม 
2) สภาวะขาดแคลน-เติบโตสูง (อิงปี 2559 วิกฤตภัยแล้งเอลนีโญ) เพื่อประเมินขีดความสามารถในการพลิกฟื้นระบบ และ 3) สภาวะจำกัดอย่างยิ่ง (อิงปี 2566 วิกฤตพลังงานโลกและสิ่งแวดล้อมเสื่อมโทรม) เพื่อทดสอบ
การสร้างสมดุลใหม่และรอดพ้นจากการสูญพันธุ์ 
โดยระบบจะยุติเมื่อครบ 5,000 เจเนอเรชัน หรือประชากรลดลงเหลือไม่เกิน 1 หน่วย 
ตารางที่ 1 การกำหนดค่าพารามิเตอร์ทรัพยากรเริ่มต้นในแต่ละสถานการณ์การทดลอง

2.3 การกำหนดคุณลักษณะและพฤติกรรมของกลยุทธ์ตัวแทน
ตารางที่ 2 สรุปคุณลักษณะเชิงพฤติกรรมและค่าน้ำหนักอรรถประโยชน์ของกลยุทธ์ตัวแทน

2.4 สมการเชิงพลวัตและข้อจำกัดของระบบนิเวศจำลอง
	ระบบจำลองนี้ทำงานภายใต้ระบบนิเวศแบบปิดที่มีขีดจำกัดการรองรับประชากรสูงสุดที่ 55.25 ล้านหน่วย และทรัพยากรแต่ละประเภทที่ 2,762.5 ล้านหน่วย 
ซึ่งผลผลิตสุทธิจะถูกลดทอนตามกฎผลตอบแทนลดน้อยถอยลง เมื่อเข้าใกล้ขีดจำกัดสูงสุด ด้านพลวัตประชากร
จะขยายตัวแบบโลจิสติกส์ตามสัดส่วนอาหารสะสมส่วนเกินโดยจำกัดเพดานเติบโตไม่เกิน 5% ต่อเจเนอเรชัน แต่หากเกิดวิกฤตอาหารไม่เพียงพอต่อการบริโภคขั้นต่ำ กลไกการล่มสลาย (Malthusian Trap Crash) จะทำงานทันทีเพื่อปรับลดประชากรลงอย่างรุนแรงตามอัตราส่วน
การขาดแคลนจริงและดึงระบบกลับคืนสู่สมดุล
2.5 การออกแบบฟังก์ชันอรรถประโยชน์
พหุวัตถุประสงค์และมาตรการลงโทษ

คะแนนผลตอบแทนสุทธิ (Final Payoff) ของแต่ละกลยุทธ์คำนวณผ่านฟังก์ชันอรรถประโยชน์
พหุวัตถุประสงค์ โดยเริ่มต้นจากการคำนวณอัตราส่วนความเพียงพอของทรัพยากรแต่ละประเภทในระบบจำลองโดยพิจารณาจากอัตราส่วนความมั่นคงหรือความเพียงพอของทรัพยากรประเภท  เมื่อเทียบกับความต้องการบริโภคของคนทั้งโลก
2.5.1 สมการคะแนนความพึงพอใจพื้นฐาน (Base Payoff Equation)


2.5.1.1 ดัชนีอัตราการรอดชีวิต (): ประเมินจากค่าความเพียงพอของทรัพยากรที่ขาดแคลนที่สุดในระบบ (Limiting Factor Logic) ปรับฐานให้มีค่าอยู่ในช่วง 


2.5.1.2 ดัชนีความเสถียรของทรัพยากร 
(): ประเมินผ่านค่าส่วนเบี่ยงเบนมาตรฐาน () 
เพื่อชี้วัดระดับความแปรปรวน ยิ่งทรัพยากรทั้ง 3 ประเภท
มีความสมดุลใกล้เคียงกัน ดัชนีความเสถียรยิ่งเข้าใกล้ 1

2.5.1.3 ดัชนีศักยภาพการเติบโต (): 
วัดอัตราการขยายตัวเฉลี่ยของน้ำและพลังงานเมื่อเทียบกับ เจเนอเรชันก่อนหน้า
สมการรวมผลตอบแทนพื้นฐาน (Base Payoff)



โดยที่ คือ คะแนนอรรถประโยชน์หรือความพึงพอใจพื้นฐานของกลุ่มกลยุทธ์ ก่อนหักมาตรการลงโทษ



          , ,  คือ ค่าน้ำหนักความสำคัญ (Weights) ที่แต่ละกลยุทธ์มอบให้แก่เป้าหมายด้าน
ความอยู่รอด ความเสถียร และการเติบโตตามตารางที่ 2
	2.5.2 มาตรการลงโทษและสมการผลตอบแทนสุทธิ (Penalty Mechanisms and Final Payoff)

	มาตรการลงโทษผู้เป็นภาระสังคม (): 
หักคะแนนกลยุทธ์ที่ตักตวงทรัพยากรส่วนกลางมาบริโภคเกินกว่าปริมาณที่ตนผลิตได้สุทธิ (Free-riding) ด้วยค่าน้ำหนัก 0.20

	มาตรการลงโทษขยะและมลพิษ (): 
หักคะแนนกลยุทธ์ที่เร่งผลิตทรัพยากรล้นเกินความจำเป็นจนสร้างความเครียด (Environmental Stress) ต่อ
ความจุของระบบ ด้วยค่าน้ำหนัก 0.15

	มาตรการลงโทษอารยธรรมถดถอย (): ทำงานเฉพาะเมื่อระบบเกิดวิกฤตพลังงาน โดยจะลงโทษอย่างรุนแรงด้วยค่าน้ำหนัก 0.30 ต่อกลุ่มที่ผลาญพลังงานแต่ไม่ช่วยผลิต
	คะแนนผลตอบแทนสุทธิ (Final Payoff) 
ซึ่งเป็นตัวชี้วัดความสำเร็จ (Fitness) ของแต่ละกลยุทธ์ 
จะถูกคำนวณโดยการนำคะแนนพื้นฐานมาหักลบกับบทลงโทษทั้งหมด และใช้ฟังก์ชันคณิตศาสตร์จำกัด
ค่าต่ำสุดไว้ที่ศูนย์ เพื่อป้องกันผลตอบแทนติดลบ





โดยที่ , และ  คือค่าคะแนนการลงโทษเมื่อถูกประเมินว่าเป็นภาระสังคม สร้างขยะ และเร่งวิกฤตพลังงาน ตามลำดับ
	2.6 พลวัตการปรับตัวและการกลายพันธุ์
เชิงวิวัฒนาการ (Evolutionary Dynamics and Mutation)
	ระบบจำลองใช้สมการ Discrete-Time Replicator Dynamics ในการปรับสัดส่วนประชากร โดยกลยุทธ์ที่สร้างผลตอบแทนสุทธิ (Final Payoff) 
ได้สูงกว่าค่าเฉลี่ยของสังคมจะได้รับการคัดเลือกให้ขยายสัดส่วนในเจเนอเรชันถัดไป
	นอกจากนี้ เพื่อจำลองความแปรปรวน
เชิงพฤติกรรมของมนุษย์ (Evolutionary Drift) หรือ
การเปลี่ยนกลุ่มความคิดโดยไม่พึ่งพาผลตอบแทน โครงงานนี้ได้ผนวก ทฤษฎีห่วงโซ่มาร์คอฟ (Markov Chain Mutation Matrix) 

โดยกำหนดอัตราการกลายพันธุ์หรือการย้ายค่ายไว้คงที่ร้อยละ 0.1 () ต่อเจเนอเรชัน 
ซึ่งประชากรที่ย้ายกลุ่มจะถูกกระจายไปยังกลยุทธ์ทางเลือกอื่นอย่างเท่าเทียมกัน









โดยที่  และ  คือเวกเตอร์แถวแสดงสัดส่วนประชากรของทั้ง 4 กลยุทธ์ ก่อนและหลังผ่านกระบวนการกลายพันธุ์ตามลำดับ และ  คือเมทริกซ์การเปลี่ยนสถานะของมาร์คอฟ (Transition Matrix) ขนาด 4x4
	2.7 การตรวจสอบความเสถียรทางพลวัตและจุดสมดุลวิวัฒนาการ
	2.7.1 ความเสถียรทางพลวัต: ระบบจะบรรลุความเสถียรเมื่อสัดส่วนประชากรของทุกกลยุทธ์
มีการเปลี่ยนแปลงน้อยกว่า 0.001 ติดต่อกันเป็นเวลา 100 เจเนอเรชัน
เงื่อนไขที่ 1: Resident ต้องได้ผลตอบแทน
สูงกว่า Mutant ในสภาวะที่ Resident ครองเมือง
เงื่อนไขที่ 2: หากผลตอบแทนเท่ากัน Resident ต้องสามารถเอาชนะ Mutant ได้เมื่อเข้าไปอยู่ในถิ่น
ที่ Mutant ครองเมือง
	2.7.3 สมดุลเสถียรเชิงวิวัฒนาการแบบผสม:หากระบบมีหลายกลยุทธ์อยู่ร่วมกันอย่างคงที่ 
จะทำการตรวจสอบคุณสมบัติตามทฤษฎีบท Bishop-Cannings ผ่าน 2 เงื่อนไข คือ

เงื่อนไขที่ 1: ผลตอบแทนเท่ากัน (Payoff Equivalence): ทุกกลยุทธ์ที่รอดชีวิต ณ จุดสมดุล () ต้องมีผลตอบแทนคาดหวังเท่ากันทั้งหมด
เงื่อนไขที่ 2: ความถี่พึ่งพิงเชิงลบ (Negative Frequency-Dependent Selection): ระบบต้องมีกลไกลดผลตอบแทนของกลยุทธ์ที่ขยายสัดส่วนประชากรเกินสมดุล เพื่อดึงระบบให้กลับเข้าสู่จุดคงที่และต้านทานการบุกรุกได้

3. ผลการทดลอง
3.1 พลวัตของระบบและการเข้าสู่สมดุล ESS
	ผลการจำลองเชิงคำนวณผ่านระบบนิเวศแบบปิดตลอด 0-4,999 เจเนอเรชัน พบว่า ไม่ว่าสถานการณ์เริ่มต้นจะอุดมสมบูรณ์หรือขาดแคลน ระบบจะลู่เข้าสู่ 
"จุดสมดุลร่วมที่เป็นสากล" (Global Attractor State) และบรรลุสภาวะกลยุทธ์ที่เสถียรเชิงวิวัฒนาการ (ESS) เสมอ โดยประชากรรวมสามารถขยายตัวจนถึงขีดจำกัดสูงสุด (55.25 ล้านหน่วย) ได้สำเร็จในทุกสถานการณ์
ตารางที่ 3 ผลการจำลองพลวัตประชากรและทรัพยากรภายใต้มาตรการลงโทษ
[image: ]

รูปที่ 1 กราฟแสดงผลการจำลองพลวัตของระบบและสัดส่วนกลยุทธ์ในสถานการณ์ Resourc-Rich
[image: ]
รูปที่ 2 กราฟแสดงผลการจำลองพลวัตของระบบและสัดส่วนกลยุทธ์ในสถานการณ์ Resourc-Scarce

รูปที่ 3 กราฟแสดงผลการจำลองพลวัตของระบบและสัดส่วนกลยุทธ์ในสถานการณ์ Extreme Constraint
เมื่อวิเคราะห์แนวโน้มโครงสร้างพลวัต พบว่าระบบแบ่งออกเป็น 2 ช่วงเวลาหลักอย่างชัดเจน ได้แก่
3.1.1 ช่วงพลิกฟื้นและขยายตัวเข้าสู่สมดุล (Generations 0–500): ทรัพยากรและประชากรเติบโตอย่างก้าวกระโดดในลักษณะเส้นโค้ง S-Curve ก่อนจะเกิดการแกว่งตัวจากการปรับฐานเข้าสู่ขีดจำกัดโลก
3.1.2 ช่วงเสถียรภาพถาวรเชิงวิวัฒนาการ (Generations 500–4,999): ระดับทรัพยากรและประชากรลู่เข้าสู่เส้นระนาบคงที่ สะท้อนการบรรลุสมดุล ESS ที่ยั่งยืนในระยะยาว
3.1.3 การทดสอบเสถียรภาพเชิงวิวัฒนาการ
	3.1.3.1 การผ่านเกณฑ์ความเสถียรทางพลวัต:สัดส่วนประชากรของทุกกลยุทธ์ (BG, ES, IG และ BR) 
มีอัตราการเปลี่ยนแปลงน้อยกว่า 0.001 ติดต่อกัน
เป็นเวลา 100 เจเนอเรชัน
	3.1.3.2 การบรรลุสมดุลเสถียรเชิงวิวัฒนาการแบบผสม: จากรูปที่ 1-3 ระบบไม่เข้าสู่สมดุลแบบกลยุทธ์เดี่ยว แต่บรรลุสมดุลแบบผสม โดย BalancedGrowth (BG) เป็นกลยุทธ์หลักที่มีสัดส่วนประชากร 90–95% และ EcoSavior (ES) รักษาสัดส่วนประชากรรองที่ 5–10% 
ได้อย่างมั่นคง ขณะที่กลยุทธ์อ่อนแออย่าง IndustryGiant (IG) และ BasicRandom (BR) จะมีสัดส่วนเข้าใกล้ 0%
4. สรุปและอภิปรายผล
	4.1 อภิปรายผลการทดลอง
	การลู่เข้าสู่สมดุลสากล ในทุกสภาวะจำลอง ยืนยันความเสถียรของแบบจำลองตามทฤษฎีพลวัตระบบ โดยมีขีดจำกัดการรองรับเป็นกลไกควบคุมและบังคับให้ประชากรปรับตัวเข้าสู่สภาวะสมดุลเสมอ
ณ จุดสมดุล กลยุทธ์ BalancedGrowth (BG) ให้ผลตอบแทนสูงสุดผ่านการผสานการเติบโตและ
การอนุรักษ์ทรัพยากรอย่างมีประสิทธิภาพ ตรงข้ามกับ
กลยุทธ์ IndustryGiant (IG) ที่มุ่งแต่ผลประโยชน์ระยะสั้นจนก่อให้เกิด "โศกนาฏกรรมของทรัพยากรส่วนรวม" พร้อมกับกลยุทธ์ที่ไร้รูปแบบ คือ BasicRandom (BR) จะมีสัดส่วนประชากรเข้าใกล้ 0% 
อย่างไรก็ตาม ระบบได้บรรลุสมดุลแบบผสม (Mixed ESS) โดยรักษาสัดส่วนกลุ่ม EcoSavior (ES) ไว้ที่ร้อยละ 5-10 เพื่อป้องกันทรัพยากรล่มสลาย ข้อค้นพบนี้สะท้อนนัยทางนโยบายว่า ภาครัฐควรขับเคลื่อน
การพัฒนาด้วยการเติบโตแบบสมดุล (BG) เป็นแกนหลัก ควบคู่กับการสนับสนุนพื้นที่แก่กลุ่มนักอนุรักษ์ (ES) เพื่อสร้างความยืดหยุ่นและความยั่งยืนให้แก่ระบบนิเวศและสังคมอย่างเป็นรูปธรรมเพื่อสร้างความยืดหยุ่นและ
ความยั่งยืนให้ระบบนิเวศและสังคมอย่างแท้จริง
4.2 สรุปผลการทดลอง
              ตามวัตถุประสงค์ข้อที่ 1 สามารถสร้างระบบนิเวศจำลองแบบปิดที่บูรณาการทรัพยากรหลักเข้ากับพลวัตประชากร ภายใต้เกณฑ์ประเมินความเสถียร
ทางพลวัตและสมดุลเสถียรเชิงวิวัฒนาการที่รัดกุม ทำให้ผลการวิเคราะห์สะท้อนความเป็นจริงได้
ตามวัตถุประสงค์ข้อที่ 2 การทดสอบ 4 กลยุทธ์ใน 3 สถานการณ์ชี้ว่า ระบบลู่เข้าสู่จุดสมดุลเชิงวิวัฒนาการเสมอ โดยกลยุทธ์ BG มีประสิทธิภาพสูงสุดและครองประชากรหลักร้อยละ 92-93 รองลงมาคือ ES 
ที่ร้อยละ 6-7 ขณะที่ IG และ BR จะมีสัดส่วนประชากรเข้าใกล้ร้อยละ 0
ตามวัตถุประสงค์ข้อที่ 3 ระบบบรรลุสมดุลแบบผสมที่ BG และ ES สามารถอยู่ร่วมกันได้อย่างเสถียร ปัจจัยหลักที่ทำให้ BG สำเร็จคือการรักษาสมดุลระหว่างการเติบโต (BG) และการอนุรักษ์ (ES) ไว้ด้วยกัน

ข้อเสนอแนะ
	ควรขยายกรอบการวิจัยสู่พลวัตเชิงพื้นที่ (Spatial Dynamics) เพื่อศึกษาความเชื่อมโยงและ
การถ่ายเททรัพยากรระหว่างภูมิภาคต่าง ๆ ของไทย นอกจากนี้อาจพิจารณาเพิ่มตัวแปรด้านความก้าวหน้า
ทางเทคโนโลยี ที่สามารถช่วยขยายขีดจำกัดการรองรับ (Carrying Capacity) ของระบบในระยะยาวได้

